Special Operations Executive, Norwegian Section, opprettet høsten 1940 en base på Shetland for operasjoner mot Norge. Shetlandsgjengen seilte i hemmelige oppdrag, og fraktet soldater fra Kompani Linge, etterretningsfolk, flyktninger og militære forsyninger. I enkelte tilfeller la de miner og foretok aksjoner mot tyske skip. I begynnelsen av krigen stod avdelingen helt under britisk kommando, senere kom også nordmenn med i ledelsen.